cyanic-selkie/wikianc huggingface dataset:
Σαμόα
Κλίμα
Η χώρα έχει τροπικό κλίμα, με τη μέση ετήσια θερμοκρασία να είναι 26,5 βαθμούς Κελσίου και από το Νοέμβριο ως τον Απρίλιο να παρατηρείται μία εποχή των βροχών. Ο καύσωνας μετριάζεται από τους αληγείς ανέμους, οι οποίοι πνέουν από τα νοτιοανατολικά. Την περίοδο από τον Δεκέμβριο ως τον Μάρτιο παρουσιάζονται συχνοί κυκλώνες. Στις 15 Μαρτίου του 1889 ένας κυκλώνας στην Απία προκάλεσε περισσότερα από 147 θύματα και ανυπολόγιστες καταστροφές. . Οι βροχοπτώσεις φθάνουν τα 2.800 χιλιοστά στην Απία.
Αναφορικά με τη βλάστηση, το μεγαλύτερο μέρος της χώρας καλύπτεται από πυκνά δάση, όπου φύονται αρτόκαρποι, κοκοφοίνικες και κάνδανος. Αντίθετα, τα ζώα που συναντώνται στα νησιά είναι λιγοστά και περιορίζονται σε πτηνά (όπως ένα σπάνιο είδος περιστεριού), γουρούνια, ποντίκια, σκύλους και νυχτερίδες.
Γεωλογία
thumb|right|Άποψη του Ουπόλου Τα νησιά των Σαμόα είναι ηφαιστειογενή. Μόνο το Σαβάι παρουσιάζει πρόσφατη ηφαιστειακή δραστηριότητα και μπορεί να θεωρηθεί ηφαιστειακά ενεργό. Το 18ο αιώνα έγινε η τελευταία μεγάλη έκρηξη, ενώ πιο πρόσφατες, μικρότερες εκρήξεις, συντελέστηκαν το 1904–1906. Υψηλότερο σημείο της χώρας είναι το όρος Σιλισίλι, στο νησί Σαβάι, που έχει υψόμετρο 1.857 μ. Χαρακτηριστικό είναι το γεγονός ότι η λάβα από την έκρηξη του ηφαιστείου στο νησί Ματαβάνου χρειάστηκε 120 ημέρες για να φτάσει στην ακτή, που απείχε 12 χιλιόμετρα. Το μέτωπό της είχε περί τα 300 μ. πλάτος, το οποίο οδήγησε σε σημαντικές μεταβολές στην ακτογραμμή.
Ιστορία
Παραδοσιακά τα νησιά αποτελούσαν την κοιτίδα των Πολυνήσιων. Οι αυτόχθονες εγκαταστάθηκαν γύρω στο 1000 π. Χ.
Ο Ολλανδός Γιάκομπ Ρόγκεβεεν έφθασε πρώτος στα νησιά, το 1722. και ακολούθησε ο Λουί Αντουάν ντε Μπουγκαινβίλ, ο οποίος έδωσε στα νησιά (1768) το όνομα «Νησιά των Θαλασσοπόρων». Οι αποστολές της Ρωμαιοκαθολικής Εκκλησίας στις Σαμόα άρχισαν από τα τέλη της δεκαετίας του 1830 από τον ιεραπόστολο Τζον Ουίλιαμς, της Ιεραποστολικής Εταιρείας του Λονδίνου.
Στα μέσα του 19ου αιώνα ο ηγεμόνας Μαλιετόα κατάφερε να υποτάξει όλους τους υπολοίπους και οι χώρες της Ευρώπης ίδρυσαν εμπορικούς σταθμούς στα νησιά. Η Βρετανία, οι ΗΠΑ και η Γερμανία διεκδίκησαν τα νησιά και η καθεμιά τους προμήθευαν με όπλα και με στρατό διάφορες παρατάξεις κατά τον εμφύλιο πόλεμο στα τέλη του 19ου αιώνα. Ο εμφύλιος διήρκεσε οκτώ χρόνια. Το 1878 προσαρτήθηκε το Πάγκο Πάγκο από τις ΗΠΑ και σήμερα είναι πρωτεύουσα των Αμερικανικών Σαμόα.
Αποικιοκρατία
Από κοινού την κυβέρνηση του νεαρού κράτους ανέλαβαν, ως Αρχηγοί Κράτους, ο Τουπούα Ταμαζέσε Μεαόλε και ο Μαλιετόα Τανουμαφίλι Β'. Ο πρώτος πέθανε το 1963 και ο δεύτερος το 2007. Το 2007 το αξίωμα έγινε αιρετό.
Αλλαγή ονομασίας
Τον Ιούλιο του 1997 με αναθεώρηση του Συντάγματος το όνομα της χώρας αλλάζει από Δυτικές Σαμόα σε Σαμόα. Οι κάτοικοι των Αμερικανικών Σαμόα αντιτάχθηκαν σε αυτήν την κίνηση και ακόμα και σήμερα αναφέρονται στη χώρα με το όνομα «Δυτικές Σαμόα».
Πρόσφατες τραγωδίες
Η χώρα επλήγη από τον κυκλώνα Όφα το 1990 και τον Βαλ το 1991, που άφησαν πίσω τους 10.000 αστέγους και 6 νεκρούς, αντίστοιχα. Οι πρώτες δημοκρατικές εκλογές διεξήχθησαν το 1991 και πρωθυπουργός έγινε ο αρχηγός του Κόμματος για την Προστασία των Ανθρωπίνων Δικαιωμάτων, Τοφιλάου Έτι Αλεσάνα, ο οποίος παραιτήθηκε για λόγους υγείας, το 1998 και τον διαδέχθηκε ο Τουιλαέπα Σαϊλέλε Μαλιελεγκαόι, με αντιπρόεδρο της κυβέρνησης, το Μίσα Τελεφόνι, από το 2001.
Τον Ιούλιο του 1999 το νησιωτικό κράτος συγκλονίστηκε από τη δολοφονία του υπουργού Δημοσίων Έργων, Λουαγκαλάου Λεβάλουα. Δύο πρώην υπουργοί και ο γιος ενός ακόμη, κρίθηκαν ένοχοι για το φόνο και καταδικάστηκαν σε ισόβια κάθειρξη.
Συγνώμη από Νέα Ζηλανδία
Το 2002, η Νέα Ζηλανδία, διά της Πρωθυπουργού της, Έλεν Κλαρκ, ζήτησε δημόσια συγνώμη από το λαό των Σαμόα για τα δεινά που υπέστησαν οι κάτοικοι την περίοδο 1920- 1962. Αυτό έγινε για δύο περιστατικά. Το πρώτο από αυτά ήταν ο αφανισμός του ενός πέμπτου του συνολικού πληθυσμού των Σαμοανών από επιδημία γρίπης το 1918-1919. Το 1919 η Βασιλική Ερευνητική Επιτροπή επέτρεψε ένα πλοίο από το Όκλαντ να πάει στις Δυτικές Σαμόα, παραβιάζοντας την καραντίνα που είχε επιβληθεί. Έπειτα από επτά ημέρες, η γρίπη μεταδόθηκε στους κατοίκους του Ουπόλου και σύντομα και σε όλη την υπόλοιπη νησιωτική χώρα. Το δεύτερο περιστατικό έγινε κατά τη διάρκεια ειρηνικής διαδήλωσης του κινήματος των Μάου (Mau), το οποίο ήταν αντίθετο στη βία και κατήγγειλε, από τη δεκαετία του 1920, την κακομεταχείριση των Σαμοανών από τους Νεοζηλανδούς. Πρώτος ηγέτης του ήταν ο Σαμοανός και μαζί Σουηδός, Όλαφ Νέλσον. Ο τελευταίος εξορίστηκε και σύντομα αντικαταστάθηκε στην ηγεσία του κινήματος από τον Τουπούα Ταμασέσε Λεαλόφι, ο οποίος ηγήθηκε της ειρηνικής πορείας στο κέντρο της Απία, στις 28 Δεκεμβρίου του 1929. Η νεοζηλανδική αστυνομία επεχείρησε να συλλάβει έναν από τους αρχηγούς στην πορεία και σύντομα συγκρούστηκε με τους Μάου. Οι νεοζηλανδικές δυνάμεις ασφαλείας πυροβόλησαν αδιακρίτως στο πλήθος. Ο αρχηγός Ταμασέσε πυροβολήθηκε πισώπλατα και τραυματίστηκε θανάσιμα, ενώ προσπαθούσε να ηρεμήσει τους διαδηλωτές και φώναζε «Ειρήνη στα Σαμόα». Δέκα ακόμη άνθρωποι σκοτώθηκαν την ίδια μέρα και άλλοι 50 τραυματίστηκαν από τα όπλα και τα ραβδιά της αστυνομίας. Η ημέρα αυτή έμεινε στη μνήμη των Σαμοανών ως «Μαύρο Σάββατο». Το κίνημα των Μάου μεγάλωσε, έγινε ακόμα πιο ειρηνικό και επεκτάθηκε και σε γυναίκες. Οι Δυτικές Σαμόα έγινε ανεξάρτητη το 1962 και υπέγραψε σύμφωνο φιλίας με τη Νέα Ζηλανδία. Ήταν η πρώτη χώρα στον Ειρηνικό ωκεανό που κέρδισε την ανεξαρτησία της.
Δημογραφία
Βασικός πυρήνας της κοινωνίας είναι η οικογένεια, στον ευρύτερό της τύπο (ονομάζεται aiga). Ο αρχηγός της οικογένειας ονομάζεται ματάι και αυτός διευθύνει την εργασία, η οποία γίνεται συνεταιρικά, ενώ έργο του είναι και η διανομή των αγαθών. Οι γυναίκες απολαμβάνουν μεγάλο κύρος και σεβασμό ως αδερφές και κόρες, ωστόσο τίθενται στο περιθώριο ως σύζυγοι. Υπάρχει ειδικό Υπουργείο Γυναικείων Υποθέσεων.
Το μεγαλύτερο μέρος των κατοίκων είναι οι αυτόχθονες Σαμόα (92,6%), που εγκαταστάθηκαν στην περιοχή γύρω στο 1000 π.Χ. και το 7% είναι Ευρωνήσιοι (αυτοί προήλθαν από επιμειξίες Ευρωπαίων με Πολυνήσιους). Υπάρχουν και λίγοι Ευρωπαίοι. Στα νησιά δε σημειώθηκε ποτέ κάποια σπουδαία μετανάστευση, εκτός από λίγους Μελανήσιους και Κινέζους.
Θρησκεία και γλώσσα
Οι περισσότεροι κάτοικοι είναι Χριστιανοί, ανήκοντες σε ποικίλα δόγματα (Κογκρεγκασιοναλιστική Εκκλησία, Ρωμαιοκαθολικοί, Μεθοδιστές, Αντβεντιστές, Προτεστάντες, Μάρτυρες του Ιεχωβά, Μορμόνοι της Εκκλησίας του Ιησού Χριστού των Αγίων των Τελευταίων Ημερών ). Η σαμόα (πολυνησιακή) είναι η επίσημη γλώσσα, όπως και η αγγλική.
Διακυβέρνηση
thumb|Κυβερνητικά κτήρια στην Απία Πολίτευμα της χώρας ήταν ως το 2007 η συνταγματική μοναρχία. Σήμερα είναι κοινοβουλευτική δημοκρατία με αρχηγό κυβέρνησης τον εκάστοτε πρωθυπουργό. Η κυβέρνηση ασκεί την εκτελεστική εξουσία και γενικά ελέγχει τη νομοθετική συνέλευση. Η τελευταία ασκεί τη νομοθετική εξουσία, ωστόσο η νομοθεσία ελέγχεται από την κυβέρνηση. Η Δικαιοσύνη είναι ανεξάρτητη από την κυβέρνηση και τη Βουλή. Το Κοινοβούλιο έχει μόνο ένα σώμα, που λέγεται Fono και απαρτίζεται από 49 μέλη των οποίων η θητεία διαρκεί πέντε έτη. Το 2007 ο Αρχηγός Κράτους (Ο Λε Άο Ο Λε Μάλο) έγινε αιρετός, για πέντε χρόνια, σύμφωνα με το Σύνταγμα, έπειτα από το θάνατο του Βασιλιά Μαλιετόα Τανουμαφίλι Β΄. Πρώτος αιρετός ηγέτης (Αρχηγός Κράτους) εξελέγη από το Κοινοβούλιο στις 16 Ιουνίου 2007 ο Τουφούγκα Έφι, πρώην πρωθυπουργός και μοναδικός υποψήφιος για να διαδεχθεί τον αποβιώσαντα Μαλιετόα Τανουμαφίλι Β΄. Ο Έφι επανεξελέγη χωρίς αντίπαλο στις 19 Ιουλίου 2012.
Διοικητική διαίρεση
thumb|right|250px|Τα 11 διαμερίσματα των Σαμόα Η χώρα διαιρείται σε 11 διαμερίσματα:
Οικονομία
Λόγω ανυπαρξίας ορυκτού πλούτου, η οικονομία της χώρας βασίζεται στην τροπική γεωργία (καρύδες, γλυκοπατάτες) και στην εξωτερική βοήθεια. Άλλες οικονομικές δραστηριότητες είναι η κτηνοτροφία, η αλιεία και οι βιομηχανίες τροφίμων και ελαφρών μηχανημάτων. Τη δεκαετία του 1990 δημιουργήθηκαν στο κράτος, από Ιάπωνες και Αμερικανούς, μεγάλες μονάδες για την κατασκευή καλωδίων και ρούχων.
Το ΑΕΠ της χώρας είναι 574 εκατομμύρια $ (171η στον κόσμο, εκτίμηση 2009 ). Το κατά κεφαλήν ΑΕΠ είναι 2.991 $ (εκτίμηση 2009). Ένα μεγάλο πρόβλημα για την οικονομία της μικρής χώρας, αποτελεί η έλλειψη εξειδικευμένου εργατικού δυναμικού και η ελλιπής υποδομή. Ωστόσο, τα τελευταία χρόνια έχει αυξηθεί η τουριστική κίνηση στο νησί.
Νομισματική μονάδα είναι το τάλα. Σημαντική πηγή εσόδων αποτελούν και τα εμβάσματα των μεταναστών, κυρίως Αυστραλών και Νεοζηλανδών.
Επικοινωνίες και μεταφορές
Οι αεροπορικές συγκοινωνίες εξυπηρετούνται από το μοναδικό διεθνές αεροδρόμιο, στο Φαλεόλο, το οποίο είναι σχετικά κοντά με την πρωτεύουσα. Εθνικός αερομεταφορέας είναι οι Πολυνησιακές Αερογραμμές (Polynesian Airlines). Η Απία αποτελεί το κύριο λιμάνι.
Οι τηλεφωνικές συνδέσεις χαρακτηρίζονται γενικά απαρχαιωμένες, ενώ αναφορικά με τη ραδιοτηλεόραση, υπάρχουν 2 τηλεοπτικοί και 7 ραδιοφωνικοί σταθμοί στη χώρα. Η χρήση του Διαδικτύου είναι αρκετά δημοφιλής στα Σαμόα, με 67.662 χρήστες το έτος 2018. Η οδήγηση γινόταν στα δεξιά ως το 2009. Στις 7 Σεπτεμβρίου του 2009, παρά τις αντιδράσεις, τέθηκε σε ισχύ νέος νόμος και η χώρα άρχισε να οδηγεί στα αριστερά. Είναι η πρώτη φορά έπειτα από 40 χρόνια που μία χώρα αλλάζει κατεύθυνση οδήγησης. Η αλλαγή κρίθηκε απαραίτητη κυρίως για οικονομικούς λόγους.
Εκπαίδευση
Ο αναλφαβητισμός είναι μικρός στη χώρα (περ. 1%). Στην πρωτεύουσα έχει έδρα το Εθνικό Πανεπιστήμιο των Σαμόα, το οποίο αποτελεί παράρτημα του Πανεπιστημίου του Νοτίου Ειρηνικού.
Πολιτισμός
thumb|Σαμοανή με χαρακτηριστικό μαλού Η Πίστη, η Οικογένεια και η Μουσική αποτελούν το τρίπτυχο του πολιτισμού των Σαμόα. Χαρακτηριστική είναι η σχεδόν ανύπαρκτη ιδιωτική ζωή, καθώς σε όλες σχεδόν τις δραστηριότητες, οι Σαμοανοί λειτουργούν συλλογικά. Τα νησιά ήταν γνωστά στους Ευρωπαίους ως «Νησιά της Ευτυχίας», κυρίως λόγω του ανεπιτήδευτου τρόπου ζωής των ανθρώπων τους (fa'a Samoa) και της σύνδεσής τους με τη φύση. Στα νησιά έζησε ο διάσημος Σκωτσέζος συγγραφέας Ρόμπερτ Λούις Στίβενσον, το 19ο αιώνα, υιοθετώντας τον παραδοσιακό τρόπο ζωής. Πέθανε εκεί και θάφτηκε με τιμές βασιλιά. Ο τάφος του στην Απία, αποτελεί αξιοθέατο. Οι άνδρες και οι γυναίκες έχουν διαφορετικού τύπου τατουάζ. Στους άνδρες η δερματοστιξία λέγεται τατάου, ενώ στις γυναίκες μαλού (το τελευταίο γίνεται κάτω από το γόνατο και μέχρι τους επάνω μηρούς).
Μουσική και χορός
Ο παραδοσιακός χορός των Σαμοανών ονομάζεται Σίβα (Siva). Πρόκειται για χορό που παρουσιάζει ομοιότητες με τον χαβανέζικο hula και χαρακτηρίζεται από απαλές κινήσεις των άκρων συνοδεία μουσικής και ταυτόχρονα που διηγείται μια ιστορία. Οι χοροί των ανδρών είναι πιο ζωηροί και γρήγοροι. Ένας άλλος παραδοσιακός χορός λέγεται "Sasa" και σε αυτόν κάνουν συγχρονισμένες κινήσεις στο ρυθμό κρουστών ή χαλιών που τα στρέφουν.
Αθλητισμός
Το κρίκετ που έχει ιδιαίτερη μορφή και λέγεται κιλικίτι ή κιρικίτι, όπως επίσης και το ράγκμπι είναι από τα πιο δημοφιλή αθλήματα στα νησιά. Η χώρα έχει και εθνική ομάδα ποδοσφαίρου και έχει διοργανώσει δύο φορές τους Αγώνες του Ειρηνικού, με πιο πρόσφατη το 2007.
Βίας ο Πριηνεύς
Ο Βίας ο Πριηνεύς (6ος αι. π.Χ.) ήταν ένας από τους Επτά Σοφούς της αρχαιότητας και ποιητής, από την Πριήνη της Ιωνίας, γιος του Τευτάμου.
Σύμφωνα με τον Σάτυρο, όταν κάποτε Αθηναίοι ψαράδες ψάρεψαν χάλκινο τρίποδα που έφερε επιγραφή «τω σοφώ», έστειλαν τον τρίποδα στον Βίαντα θεωρώντας ότι του ανήκει, επειδή τον θεωρούσαν ως τον σοφότερο άνδρα.
Λέγεται ότι κάποτε απελευθέρωσε κάποιες γυναίκες που είχαν γίνει δούλες, καταβάλλοντας τα λύτρα, και αφού τις δίδαξε και τις προίκισε τις έστειλε πίσω στους δικούς τους, στη Μεσσηνία.
Έγραψε το ποίημα «Περί Ιωνίας, τίνα μάλιστ' αν τρόπον ευδαιμονοίη» με 2.000 στίχους, και πολλά γνωμικά.
Όπως διαπιστώνει και ο Σοπενχάουερ στις ταξιδιωτικές του εντυπώσεις, η μαρμάρινη προτομή του Βίαντα που φιλοξενείται στα Μουσεία του Βατικανό, στην αίθουσα των φιλοσόφων, φέρει την επιγραφή «ΒΙΑΣ ΠΡΗΝΕΥΣ» και «ΟΙ ΠΛΕΙΣΤΟΙ ΑΝΘΡΩΠΟΙ ΚΑΚΟΙ». Η λαοφιλής ρήση του Βίαντα του Πριηνέως απεικονίζεται και στην προτομή που είναι ζωγραφισμένη στην οροφή της αίθουσας.
Αναφορές
Κατηγορία:Αρχαίοι Έλληνες σοφοί Κατηγορία:Αρχαίοι Έλληνες ρήτορες Κατηγορία:Πριήνη
Βέμβινα
Η Βέμβινα ήταν χωριό της αρχαίας Αργολίδας. Ο Στράβων λέει ότι ήταν μικρό χωριό που βρισκόταν μεταξύ των Κλεωνών και της Φλιούντας, κοντά στη Νεμέα. Σύμφωνα με την ελληνική μυθολογία, τα στέκια του Λιονταριού της Νεμέας βρισκόταν κοντά στη Βέμβινα.
Η τοποθεσία προς το παρόν είναι άγνωστη.
Παραπομπές
Κατηγορία:Τοποθεσίες της Ελληνικής Μυθολογίας Κατηγορία:Εγκαταλελειμμένοι οικισμοί στην Ελλάδα
Δήμος Σφακίων
Ο Δήμος Σφακίων βρίσκεται στα νότια και ανατολικά του Νομού Χανίων και έχει σαν έδρα τη Χώρα Σφακίων. Πρόκειται για παραθαλάσσιο και ορεινό δήμο, το βόρειο τμήμα του οποίου βρίσκεται στους πρόποδες των Λευκών Ορέων. Αντιστοιχεί στην ιστορική περιοχή των Σφακίων καθώς και στην Επαρχία Σφακίων. Σύμφωνα με την απογραφή του 2021 από την ΕΛ.ΣΤΑΤ., ο μόνιμος πληθυσμός του ανέρχεται σε 2.002 κατοίκους και η έκταση του είναι 467.589 στρέμματα. Ο Δήμος παρέμεινε αμετάβλητος με το Πρόγραμμα «Καλλικράτης».
Διοικητική διαίρεση
Ο Δήμος Σφακίων περιλαμβάνει 9 Δημοτικές Κοινότητες:
μικρογραφία|700x700px|κέντρο
Εξωτερικοί σύνδεσμοι
Κατηγορία:Δήμοι της Περιφέρειας Κρήτης Κατηγορία:Σφακιά
Σιδηροδρομική γραμμή Παλαιοφαρσάλου - Καλαμπάκας
Η Σιδηροδρομική γραμμή Παλαιοφαρσάλου - Καλαμπάκας είναι ελληνική σιδηροδρομική γραμμή που συνδέει τον Παλαιοφάρσαλο με την Καλαμπάκα. Η γραμμή Αθήνα-Καλαμπάκα είναι η δεύτερη πιο σημαντική ελληνική σιδηροδρομική.
Διαδρομή
Το δρομολόγιο Αθήνα-Καλαμπάκα καλύπτεται σε 4 ώρες και 11 λεπτά.
Ιστορία
Η γραμμή Παλαιοφαρσάλου - Καλαμπάκας εγκαινιάστηκε στις 16 Ιουνίου 1886, ως τμήμα των Σιδηροδρόμων Θεσσαλίας, με μετρικό εύρος ενώ η διαδρομή του ίδια με τη σημερινή, αλλά με περισσότερες στάσεις.
Το 2001, ελήφθη η απόφαση ώστε η γραμμή Παλαιοφαρσάλου - Καλαμπάκας να μετατραπεί σε γραμμή κανονικού εύρους, για να διευκολυνθεί η ανταπόκρισή της, στο Σταθμό Παλαιοφαρσάλου, με τη γραμμή Αθηνών - Θεσσαλονίκης.
Υπηρεσίες
Στη γραμμή Παλαιοφαρσάλου - Καλαμπάκας κυκλοφορούν τρένα που εκτελούν δρομολόγια με τέσσερις υπηρεσίες. Μία χρησιμοποιώντας τον Παλαιοφάρσαλο ως τερματικό μέχρι την Καλαμπάκα, μία από τη Λάρισα, μία από την Αθήνα και μία από τη Θεσσαλονίκη, πάλι έως την Καλαμπάκα
Σταθμοί
Οι σταθμοί της σιδηροδρομικής γραμμής Παλαιοφαρσάλου - Καλαμπάκας:
Αναβάθμιση
Έχει ληφθεί απόφαση από την Hellenic Train [Πρώην ΤΡΑΙΝΟΣΕ (από το 2017 μέλος του Ομίλου FSItaliane)] να γίνει διπλή και ηλεκτροκίνητη η γραμμή και επίσης να εγκατασταθεί το σύγχρονο σύστημα τηλεδιοίκησης - σηματοδότησης. Με το έργο να έχει δημοπρατηθεί, το 2022 και με υπογραφή σύμβασης στις 24/11/2022 και ολοκλήρωση στις αρχές του 2026 ο χρόνος διαδρομής Αθήνας - Παλιοφάρσαλου - Καλαμπάκας, θα περιοριστεί στις 2 ώρες και 30 λεπτά.
Παραπομπές
Παλαιοφάρσαλος Παλαιοφάρσαλος
Αγροτικές Συνεταιριστικές Εκδόσεις
Οι Αγροτικές Συνεταιριστικές Εκδόσεις (γνωστές με το ακρωνύμιο ΑΣΕ) Α.Ε. με έμβλημα έναν χαρταετό, είναι μια εκδοτική εταιρεία με έδρα τη Θεσσαλονίκη.
Ιστορία
Η εταιρεία ιδρύθηκε το 1946 στη Θεσσαλονίκη.
Διαβάζω και μαθαίνω
Έχει εκδώσει πολλά βιβλία, με γνωστότερα αυτά της σειράς Διαβάζω και μαθαίνω, τα οποία έγραψε ο Αμερικανός συγγραφέας Λέοναρντ Σίλεϊ. Αυτή ήταν σειρά 12 μικρών βιβλίων με μορφή περιοδικού, και χωρίζονταν σε 3 ενότητες που η καθεμία περιλάμβανε 4 βιβλία. Ας δούμε αναλυτικά τη λίστα των βιβλίων της σειράς:
Αυτή η σειρά εκδόθηκε το 1973.
Δες πώς γίνεται
Επίσης σχεδόν την ίδια εποχή, ξεκίνησε να εκδίδεται και η σειρά Δες πώς γίνεται, που κι αυτή αποτελούνταν από 12 μικρά βιβλία με μορφή περιοδικού και χωριζότανσε 2 ενότητες που η καθεμία περιλάμβανε 6 βιβλία. Η λίστα βιβλίων αυτής της σειράς έχει ως εξής:
Εξερευνητής
Το 1979 εκδόθηκε μια ακόμα σειρά βιβλίων με τίτλο Εξερευνητής, η οποία περιλάμβανε 12 μικρά βιβλία τετράγωνου σχήματος. Η λίστα των βιβλίων αυτής της σειράς έχει ως εξής:
Σήμερα καμία απ' αυτές τις τρεις σειρές βιβλίων δεν εκδίδεται. Στις 21 Οκτωβρίου 1983, εγκαινιάστηκε και ξεκίνησε να λειτουργεί το παράρτημα της εταιρείας στην Αθήνα.
Παραπομπές
Κατηγορία:Εκδοτικοί οίκοι
Κολονιόλα αϊ Κόλλι
Η Κολονιόλα αϊ Κόλλι (ιταλικά: Colognola ai Colli) είναι ιταλικός δήμος στην Επαρχία της Βερόνας, στην περιφέρεια του Βένετου.
Σοφιάν Φεγκουλί
Ο Σοφιάν Φεγκουλί (Αραβικά: سفيان فيغولي ) (στις 26 Δεκεμβρίου 1989, Λεβαλουά-Περέ) είναι ένας Γαλλοαλγερινός επαγγελματίας ποδοσφαιριστής που αγωνίζεται στη Βαλένθια και την Εθνική Αλγερίας. Παίζει στο κέντρο στο δεξί άκρο ή και ως μεσοεπιθετικός και διακρίνεται περισσότερο για το δημιουργικό του παιχνίδι παρά για την ευχέρεια του στο σκοράρισμα.
Καριέρα σε συλλόγους
Ο Φεγκουλί ξεκίνησε την επαγγελματική του καριέρα με τη Γκρενόμπλ το 2007 και την πρώτη του χρονιά ως βασικός τη βοήθησε να ανέβει στη Λιγκ 1 για πρώτη φορα μετά από 45 χρόνια. Οι καλές του εμφανίσεις συγκέντρωσαν το ενδιαφέρον συλλόγων όπως η Μάντσεστερ Σίτι και η Ατλέτικο Μαδρίτη. Είχε μια γεμάτη πρώτη σεζόν στην ανώτατη κατηγορία του γαλλικού πρωταθλήματος με 26 εμφανίσεις και συνεισέφερε στην παραμονή της Γκρενόμπλ. Η επόμενη σεζόν 2009-2010 όμως ήταν προβληματική τόσο για τον Φεγκουλί, ο οποίος έπαιξε σε μόλις 5 παιχνίδια λόγω προβλημάτων τραυματισμού όσο και για την ομάδα του που υποβιβάστηκε. Ο ίδιος όμως δεν την ακολούθησε στη Λιγκ 2 μιας και το συμβόλαιο του έληγε εκείνο το καλοκαίρι και υπέγραψε συμβόλαιο το Μάιο του 2010 με τη Βαλένθια.
Διεθνής καριέρα
Λόγω της καταγωγής του ο Φεγκουλί μπορούσε να παίξει τόσο για τη Γαλλία όσο και την Αλγερία. Κλήθηκε αρχικά στις μικρές εθνικές της Γαλλίας, με τις οποίες είχε και πέντε συμμετοχές. Τον Οκτώβριο του 2008 ήταν στην προεπιλογή του ομοσπονδιακού προπονητή Ρεϊμόντ Ντομενέκ για ένα φιλικό ενάντια στην Ουρουγουάη αλλά τελικά δεν ήταν στην τελική αποστολή.
Το 2010 εγιναν οι πρώτες κρούσεις από την ομοσπονδία της Αλγερίας για να εκπροσωπήσει τη χώρα της καταγωγής του στο Παγκόσμιο Κύπελλο του 2010, όμως ο Φεγκουλί εκείνη την περίοδο προερχόταν από μακρύ τραυματισμό και δεν θεωρούσε πως ήταν σε κατάσταση να συμμετάσχει σε μια τέτοια διοργάνωση, αφήνοντας ανοχτό το ενδεχόμενο για το μέλλον. Τελικά τον Οκτώβριο του 2011 ανακοίνωσε επίσημα πως θα εκπροσωπούσε την Αλγερία σε επίπεδο εθνικών ομάδων ποδοσφαίρου.
Παγκόσμιο Κύπελλο Ποδοσφαίρου Ενόπλων
To Παγκόσμιο Κύπελλο Ποδοσφαίρου Ενόπλων (αγγλ.: World Military Cup) ή Παγκόσμιο Πρωτάθλημα του ΣΙΣΜ, όπως είναι γνωστό στην Ελλάδα, είναι διεθνής ποδοσφαιρική διοργάνωση μεταξύ των Εθνικών Ομάδων Ενόπλων διαφόρων χωρών. Τη διοργανώνει το Διεθνές Συμβούλιο Στρατιωτικού Αθλητισμού ή ΣΙΣΜ όπως έχει επικρατήσει στα ελληνικά από τα γαλλικά αρχικά: CISM (γαλ. Conseil International du Sport Militair).
Ιστορικό
Ως το 1969 διεξαγόταν κάθε χρόνο. Στη συνέχεια καθιερώθηκε η διεξαγωγή ανά διετία τις μονές χρονιές, με εξαίρεση τη διοργάνωση του 1971 που διεξήχθη το 1972 και του 1985 που ματαιώθηκε.
Από το 1995 που καθιερώθηκαν οι Παγκόσμιοι Στρατιωτικοί Αγώνες (αγγλ.: Military World Games) όλων των αθλημάτων, ένα είδος στρατιωτικής ολυμπιάδας που γίνεται ανά τετραετία, εντάχτηκε και το παγκόσμιο ποδοσφαιρικό τουρνουά αλλά διεξάγεται και την ενδιάμεση διετία ανεξάρτητα.
Η Ελλάδα έχει ιδιαίτερη επιτυχία στο παγκόσμιο πρωτάθλημα ενόπλων με δέκα τίτλους και τρεις τρίτες θέσεις. Συνολικά έχει αγωνιστεί σε δέκα τελικούς. Στο πρωτάθλημα ενόπλων έχει επιδείξει την μεγαλύτερη διεθνή ποδοσφαιρική διάκριση της η Κύπρος, όταν τερμάτισε τέταρτη το 1995.
Το 2001 ξεκίνησε η αντίστοιχη γυναικεία διοργάνωση, το Παγκόσμιο Στρατιωτικό Πρωτάθλημα Γυναικών: World Military Women's Championship.
Άνδρες
* Διεξήχθη στο πλαίσιο των Παγκόσμιων Στρατιωτικών Αγώνων.
Τίτλοι ανά χώρα:
Εξωτερικοί σύνδεσμοι
* Κατηγορία:Διοργανώσεις του Διεθνούς Συμβουλίου Στρατιωτικού Αθλητισμού
Κονκαμαρίζε
Το Κονκαμαρίζε (ιταλικά: Concamarise) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Λευκή ντε Μπριέν, βαρόνη του Τενγκρύ
Η Λευκή, γαλλ.: Blanche de Brienne, baronne de Tingry (π. 1252 - π. 1302) από τον Οίκος του Μπριέν ήταν η σύζυγος του Γουλιέλμου Β΄ ντε Φιέν, βαρόνου του Tενγκρύ (π. 1250 - 11 Ιουλίου 1302). Ήταν επίσης γνωστή ως κυρία του Λουπελάν και Λευκή της Άκρας.
Οικογένεια
Γεννήθηκε στη Γαλλία ως το μόνο παιδί και κληρονόμος του Ιωάννη Β΄ ντε Μπριέν, μεγάλου Οικονόμου της Γαλλίας και της πρώτης συζύγου του Ιωάννας κυρίας του Σατωντάν, χήρας του Ιωάννη Α΄ κόμη του Μονφόρ (ο οποίος απεβ. το 1249 στην Κύπρο). Η Λευκή είχε μία ετεροθαλή αδερφή, τη Bεατρικη ντε Μονφόρ, κόμισσα του Μονφόρ-λ'Αμωρύ από τον πρώτο γάμο της μητέρας της με τον κόμη του Μονφόρ· το 1260 η Βεατρίκη παντρεύτηκε τον Ροβέρτο Δ΄ κόμη του Ντρε, από τον οποίο είχε έξι παιδιά.
Η Λευκή ήταν κληρονόμος της μητέρας της, από την οποία έλαβε το Λουπελάν στο Mαιν.
Έπειτα η Λευκή έκανε δεύτερο γάμο, με τον Γουλιέλμο του λα Πλανς (1240 - 1302) και απέκτησε τουλάχιστον έναν γιο:
Η Λευκή είναι πρόγονος του Εδουάρδου Δ΄ και όλων των μετέπειτα Άγγλων μοναρχών. Άλλοι απόγονοί της είναι η Μαργαρίτα Μπωφόρ (μητέρα του βασιλιά Ερρίκου Ζ΄) και η βασιλικές σύζυγοι Ελισάβετ Γούντβιλ, Άννα Νέβιλ , Άννα Μπόλεϋν , Ιωάννα Σίμουρ, Αικατερίνη Χάουαρντ και Αικατερίνη Παρ.
Το 1285 η Λευκή έλαβε σαν δώρο δώδεκα δρύες χωρίς φύλλα από το δάσος Σέλγουντ από τον Εδουάρδο Α΄ ως καύσιμη ξυλεία για τον χειμώνα.
Η Λευκή απεβίωσε σε μία άγνωστη ημερομηνία γύρω στο 1302. Ο σύζυγός της Γουλιέλμος Β΄ σκοτώθηκε στις 11 Ιουλίου 1302 στη μάχη του Κουρτραί.
Βιβλιογραφικές αναφορές
Κατηγορία:Γάλλοι του 13ου αιώνα Κατηγορία:Γάλλοι του 14ου αιώνα Κατηγορία:Οίκος του Μπριέν
Τομέας Υγειονομικών ΕΤΑΑ
Από το 2008 ο ασφαλιστικός φορέας των υγειονομικών (ιατροί, οδοντίατροι, φαρμακοποιοί και κτηνίατροι) είναι το Ενιαίο Ταμείο Ανεξάρτητα Απασχολούμενων (Ε.Τ.Α.Α.) και πιο συγκεκριμένα ο "Τομέας Υγειονομικών".
Τα γραφεία της Κεντρικής Υπηρεσίας βρίσκονται στην οδό Αχαρνών 27, στην Αθήνα ενώ υπάρχουν και τοπικά υποκαταστήματα σε αρκετές πρωτεύουσες νομών όλης της χώρας.
Ταμείο Συντάξεων και Αυτασφάλισης Υγειονομικών
Πριν τη συγχώνευση των ταμείων, οι υγειονομικοί ήταν ασφαλισμένοι στο Ταμείο Συντάξεων και Αυτασφάλισης Υγειονομικών (ΤΣΑΥ). Το ΤΣΑΥ αποτελούσε Νομικό Πρόσωπο Δημοσίου Δικαίου εποπτευόμενο από το Υπουργείο Εργασίας και Κοινωνικών Ασφαλίσεων.
Εξωτερικοί σύνδεσμοι
Κατηγορία:Δημόσιοι ασφαλιστικοί οργανισμοί της Ελλάδας
Tcl
Η Tcl (αρχικά των αγγλικών λέξεων "Tool Command Language", "Γλώσσα Εντολών Εργαλείων", συνήθως εμφανίζεται ως "Tcl" ή "TCL") είναι μια γλώσσα προγραμματισμού σεναρίων που δημιουργήθηκε από τον John Ousterhout. Σύμφωνα με αυτόν, "δημιουργήθηκε λόγω απογοήτευσης" και, ενώ οι προγραμματιστές δημιουργούσαν τις δικές τους γλώσσες, τις οποίες στη συνέχεια ενσωμάτωναν σε εφαρμογές, η Tcl έγινε αποδεκτή από μόνη της. Συχνά χρησιμοποιείται για γρήγορη ανάπτυξη εφαρμογών (rapid application development/rapid prototyping), εφαρμογές σεναρίων, γραφικές διεπαφές και δοκιμές λογισμικού. Η Tcl χρησιμοποιείται σε πλατφόρμες ενσωματωμένων συστημάτων, τόσο στην πλήρη της έκδοση, όσο και σε διάφορες άλλες εκδόσεις με μικρότερες απαιτήσεις.
Ιστορία
Η γλώσσα προγραμματισμού Tcl δημιουργήθηκε την άνοιξη του 1988 από τον John Ousterhout, όταν δούλευε στο Πανεπιστήμιο της Καλιφόρνια, στο Μπέρκλεϊ.
Τα συνέδρια της Tcl γίνονται και στις Ηνωμένες Πολιτείες και στην Ευρώπη.
Χαρακτηριστικά
Τα χαρακτηριστικά της Tcl περιλαμβάνουν τα εξής:
Αρχικά η Tcl δεν υποστήριζε αντικειμενοστρεφή σύνταξη πριν την έκδοση 8.6, και η αντικειμενοστρεφής λειτουργικότητα χρειαζόταν εξωτερικά πακέτα, όπως το incr Tcl και το XOTcl. Υπάρχουν επίσης πακέτα αντικειμενοστρεφούς προγραμματισμού που βασίζονται αμιγώς στα σενάρια, όπως το Snit και το STOOOP.
Η Safe-Tcl ("Ασφαλής-Tcl") είναι υποσύνολο της Tcl με περιορισμένα χαρακτηριστικά. Η πρόσβαση στο σύστημα αρχείων είναι περιορισμένη και απαγορεύεται η εκτέλεση κάποιων εντολών του συστήματος. Χρησιμοποιεί ένα διπλό μοντέλο διερμηνείας, με έναν "μη αξιόπιστο διερμηνέα" να εκτελεί τον κώδικα σεναρίων που δεν θεωρούνται αξιόπιστα. Δημιουργοί της ήταν ο Ναθάνιελ Μπόρενσταϊν και ο Μάρσαλ Ρόουζ, που είχαν σκοπό να συμπεριλαμβάνουν ενεργά μηνύματα σε e-mail. Η Safe-Tcl μπορεί να είναι μέρος ενός e-mail όταν υποστηρίζονται οι μηχανισμοί application/safe-tcl και multipart/enabled-mail. Η λειτουργικότητα της Safe-Tcl αποτελεί πια μέρος της ίδιας της Tcl/Tks.
Σύνταξη και θεμελιώδης σημασιολογία
Ένα σενάριο Tcl αποτελείται από πολλές κλήσεις εντολών. Μια κλήση εντολής είναι μια λίστα λέξεων που χωρίζονται από κενό και μετά την τελευταία υπάρχει αλλαγή γραμμής ή ελληνικό ερωτηματικό.
λέξη0 λέξη1 λέξη2 ... λέξηN
Η πρώτη λέξη είναι το όνομα της εντολής, που δεν ανήκει στη γλώσσα αλλά στη βιβλιοθήκη. Οι επόμενες λέξεις είναι τα ορίσματα, άρα η δομή είναι:
όνομαΕντολής όρισμα1 όρισμα2 ... όρισμαN
Οι μεταβλητές και τα αποτελέσματα άλλων εντολών μπορούν επίσης να αντικαταστήσουν μέρη άλλων συμβολοσειρών, όπως στο παρακάτω παράδειγμα όπου η set και η expr αποθηκεύουν το αποτέλεσμα ενός υπολογισμού σε μια μεταβλητή και η puts το τυπώνει μαζί με ένα επεξηγηματικό κείμενο:
Οι λέξεις γράφονται είτε όπως είναι, είτε σε διπλά εισαγωγικά (ώστε να μπορούν να περιέχουν κενούς χαρακτήρες), είτε μέσα σε αγκύλες, οι οποίες απαγορεύουν τις αντικαταστάσεις. Σε απλές λέξεις και σε λέξεις σε διπλά εισαγωγικά, μπορούν να συμβούν τρεις τύποι αντικατάστασης (που γίνονται από τα αριστερά προς τα δεξιά):
Από την Tcl 8.5, κάθε λέξη μπορεί να αρχίζει με "{*}", το οποίο τεμαχίζει τη λέξη στις υπο-λέξεις που την απαρτίζουν, για την κατασκευή μιας εντολής, λειτουργία που μοιάζει με την ακολουθία ",@" του χαρακτηριστικού ημι-παράθεσης (quasiquote) της Lisp.
Αποτέλεσμα αυτών των κανόνων είναι κάθε αποτέλεσμα μιας εντολής να μπορεί να χρησιμοποιηθεί σαν όρισμα σε άλλη εντολή. Επίσης δεν υπάρχει τελεστής συνένωσης συμβολοσειρών, η γλώσσα συνενώνει απευθείας με απλή παράθεση των συμβολοσειρών που πρόκειται να συνενωθούν. Σε αντίθεση με το κέλυφος Bourne, η Tcl δεν αναλύει συντακτικά δεύτερη φορά κάποια συμβολοσειρά, εκτός και αν ο χρήστης το δηλώσει ρητά, με αποτέλεσμα η αλληλεπιδραστική χρήση να γίνεται πιο δύσκολη αλλά η χρήση στα σενάρια πιο προβλέψιμη (για παράδειγμα, η χρήση κενών στα ονόματα αρχείων δεν προκαλεί προβλήματα).
Οι περισσότερες εντολές της Tcl, ειδικά στην πρότυπη βιβλιοθήκη, παίρνουν μεταβλητό αριθμό ορισμάτων (είναι variadic συναρτήσεις), και η  (ο κατασκευαστής διαδικασιών εντολών σεναρίων) υποστηρίζει τον ορισμό προεπιλεγμένων τιμών για τα ορίσματα και ένα γενικό όρισμα που τα καλύπτει όλα (catch-all), ώστε ο κώδικας να μπορεί να επεξεργαστεί οποιονδήποτε αριθμό ορισμάτων.
Η Tcl δεν έχει στατικούς τύπους: κάθε μεταβλητή μπορεί να περιέχει ακεραίους, αριθμούς κινητής υποδιαστολής, συμβολοσειρές, λίστες, ονόματα εντολών, λεξικά (dictionaries), ή οποιαδήποτε άλλη τιμή - οι τιμές διερμηνεύονται πάλι (ανάλογα με τους συντακτικούς περιορισμούς) σαν να ανήκουν σε διαφορετικούς τύπους, ανάλογα με το τι ζητείται κάθε φορά. Παρόλα αυτά, οι τιμές είναι αμετάβλητες (immutable): όταν μια λειτουργία φαίνεται να τις τροποποιεί, στην πραγματικότητα επιστρέφει μια νέα, διαφορετική τιμή.
Διεπαφές με άλλες γλώσσες
Η Tcl περιλαμβάνει απευθείας διεπαφή για τη γλώσσα C. Αυτό οφείλεται στο ότι αρχικά η γλώσσα γράφτηκε για να είναι ένα πλαίσιο ανάπτυξης (framework) που να παρέχει ένα συντακτικό εμπρόσθιο τμήμα σε εντολές που είχαν γραφτεί σε C, και όλες οι εντολές της γλώσσας (συμπεριλαμβανομένων και αυτών που σε άλλη περίπτωση θα ήταν λέξεις-κλειδιά (keyword), όπως η if ή η while) υλοποιούνται με αυτόν τον τρόπο. Κάθε υλοποίηση εντολής είναι μια συνάρτηση που δέχεται έναν πίνακα από τιμές που περιγράφουν τα ορίσματα της εντολής (τα οποία έχουν ήδη αντικατασταθεί) και μπορεί να ερμηνεύσει αυτές τις τιμές με οποιονδήποτε τρόπο είναι επιθυμητός.
Οι προσομοιωτές ψηφιακής λογικής (digital logic simulators) συχνά περιλαμβάνουν μια διεπαφή συγγραφής σεναρίων σε Tcl για την προσομοίωση των γλωσσών υλικού Verilog, VHDL και SystemVerilog.
Υπάρχουν εργαλεία όπως το SWIG και το ffidl που δημιουργούν αυτόματα τον απαραίτητο κώδικα για σύνδεση κάποιων συναρτήσεων σε C με τη βιβλιοθήκη χρόνου εκτέλεσης (runtime) της Tcl, ενώ το Critcl κάνει το αντίστροφο, επιτρέποντας την ενσωμάτωση κώδικα C μέσα σε ένα σενάριο Tcl και στη συνέχεια μεταγλωττίζοντάς το στον χρόνο εκτέλεσης σε DLL.
Πακέτα επεκτάσεων
Η Tcl πάντα υποστήριζε πακέτα επεκτάσεων, τα οποία προσθέτουν λειτουργικότητα όπως γραφικές διεπαφές χρήστη (GUI), αυτοματοποίηση εφαρμογών σε περιβάλλον τερματικού, πρόσβαση σε βάσεις δεδομένων και άλλες δυνατότητες.
Tk
Η πιο δημοφιλής επέκταση της Tcl είναι η εργαλειοθήκη Tk, η οποία παρέχει μια βιβλιοθήκη για χειρισμό της γραφικής διεπιφάνειας χρήστη σε διάφορα λειτουργικά συστήματα. Κάθε τέτοια διεπαφή αποτελείται από ένα ή περισσότερα πλαίσια (frames) και κάθε πλαίσιο έχει έναν διαχειριστή διάταξης (layout manager).
Expect
Μια από τις δημοφιλέστερες επεκτάσεις της Tcl είναι το Expect. Αρχικά το Expect είχε στενή σχέση με την Tcl, κάτι που έπαιξε σημαντικό ρόλο στην επιτυχία της Tcl σε πεδία όπως οι δομικές στο (testing) στο Unix, όπου το Expect χρησιμοποιήθηκε (και ακόμα χρησιμοποιείται) με επιτυχία στην αυτοματοποίηση συνεδριών telnet, ssh και σειριακής θύρας για την εκτέλεση επαναλαμβανόμενων εργασιών (π.χ. για σενάρια ελέγχου εφαρμογών που δέχονται είσοδο από τον χρήστη). Η Tcl ήταν ο μόνος τρόπος να εκτελεστεί το Expect και η Tcl έγινε πολύ δημοφιλής σε αυτές τις εφαρμογές.
Tile/Ttk
Η Tile/Ttk είναι μια συλλογή από χρωματικούς συνδυασμούς και στυλ για γραφικά συστατικά, η οποία μπορεί να αντικαταστήσει τα περισσότερα γραφικά συστατικά του Tk με τις αντίστοιχες εκδόσεις κάθε πλατφόρμας, καλώντας το API του λειτουργικού συστήματος. Καλύπτονται τα χρώματα και το στυλ των Windows XP, των κλασικών Windows (Windows Classic), της εργαλειοθήκης Qt (στην οποία βασίζονται οι βιβλιοθήκες του περιβάλλοντος KDE του X11) και του Aqua (Mac OS X). Μπορεί επίσης να χρησιμοποιηθεί για τη δημιουργία κάποιου νέου στυλ, με χρήση ορισμών γραφικών συστατικών σε συνδυασμό με εικόνες (pixmaps). Παραδείγματα αποτελούν τα στυλ Classic Tk, Step, Alt/Revitalized, Plastik και Keramik.
Στην Tcl 8.4, το πακέτο αυτό ονομάζεται Tile, ενώ στην Tcl 8.5 ανήκει στη βασική διανομή του Tk (με το όνομα Ttk).
Tix
Το Tix, ή Επέκταση Διεπαφής Tk (Tk Interface eXtension), είναι ένα ισχυρό σύνολο από γραφικά συστατικά διεπιφάνειας χρήστη που επεκτείνει τις δυνατότητες των εφαρμογών σε Tcl/Tk και Python. Η χρήση του Tix μαζί με το Tk μπορεί να βελτιώσει σημαντικά την εμφάνιση και τη λειτουργικότητα μιας εφαρμογής.
Το Tix είναι λογισμικό ανοιχτού κώδικα που συντηρείται από τους εθελοντές του Tix Project Group. Ο πηγαίος κώδικας διανέμεται ελεύθερα με την άδεια λογισμικού BSD.
Itcl/IncrTcl
Το Itcl είναι ένα σύστημα αντικειμένων για την Tcl και συχνά συναντάται και ως [incr Tcl] (αναφορά στον τρόπο με τον οποίο αυξάνεται κατά ένα η τιμή μιας μεταβλητής στην Tcl, ονομασία που μοιάζει με αυτήν της C++).
Tcllib
Η Tcllib είναι ένα σύνολο από πακέτα σεναρίων για την Tcl που μπορούν να χρησιμοποιηθούν χωρίς μεταγλώττιση.
TclUDP
Η επέκταση Tcl UDP παρέχει μια απλή βιβλιοθήκη που υποστηρίζει User Datagram Protocol (UDP) sockets στην Tcl.
Βάσεις δεδομένων
Η πρόσβαση σε βάσεις δεδομένων υποστηρίζεται επίσης μέσα από εξειδικευμένες επεκτάσεις για κάθε βάση δεδομένων.
Εξωτερικοί σύνδεσμοι
Κατηγορία:Γλώσσες προγραμματισμού σεναρίων Κατηγορία:Γλώσσες με δυναμικούς τύπους
Φαρμακοποιός
Φαρμακοποιός ονομάζεται ο επαγγελματίας υγείας που ειδικεύεται στην παρασκευή, διαχείριση και διακίνηση των φαρμάκων, καθώς και στην παροχή συμβουλευτικής σχετικά με την ασφαλή και αποτελεσματική χρήση τους. Ο φαρμακοποιός λειτουργεί ως πάροχος πρωτοβάθμιας φροντίδας υγείας, συνεισφέροντας ουσιαστικά στην προαγωγή και προστασία της υγείας της κοινότητας. Ακόμη, συχνά οι φαρμακοποιοί δραστηριοποιούνται ερευνητικά και βιομηχανικά σε τομείς ανακάλυψης, σχεδιασμού, ανάπτυξης, σύνθεσης, ανάλυσης, δράσης και μάρκετινγκ φαρμάκων, συμπληρωμάτων διατροφής και καλλυντικών.
Ο φαρμακοποιός κατανοεί πώς αλληλεπιδρούν τα φάρμακα με το σώμα και συμβουλεύει μεμονωμένα ασθενείς και υγειονομικούς φορείς σχετικά με τη δοσολογία των φαρμάκων, τις παρενέργειες και τον τρόπο λήψης τους. Ο φαρμακοποιός κάνει χρήση της εξειδικευμένης γνώσης του ώστε να παρέχει υπηρεσίες για όφελος των ασθενών, των υπόλοιπων λειτουργών της υγείας και των δημόσιων οργανισμών υγείας. Επίσης λόγω της επιστημονικής του συγκρότησης σαν υγειονομικός, είναι υπεύθυνος για την κάλυψη όχι μόνον φαρμακευτικών αλλά και υγειονομικών αναγκών των ασθενών, της τοπικής κοινότητας και της πολιτείας.
Ο κοινωνικός ρόλος του φαρμακοποιού είναι η κάλυψη των αναγκών του ασθενή που σχετίζονται με το φάρμακο. Στην περίπτωση που χρειάζεται, παρασκευάζει, διαθέτει και δίνει οδηγίες για την χρήση του φαρμάκου στον ασθενή, μέσα από μια εξατομικευμένη και εστιασμένη διαδικασία παροχής φροντίδας. Συμβουλεύει τόσο για την διατήρηση και βελτίωση της υγείας του ατόμου, όσο και για την επιλογή των κατάλληλων προϊόντων που χρειάζεται ο ασθενής ή /και ο ενδιαφερόμενος. Παρέχει επίσης υπεύθυνη πληροφόρηση και οδηγίες για την σωστή και ασφαλή χρήση των φαρμάκων και των διαφόρων παραφαρμακευτικών προϊόντων τα οποία διατίθενται στο φαρμακείο
Καθήκοντα φαρμακοποιών
Ο κοινοτικός φαρμακοποιός εργάζεται στο χώρο του φαρμακείου και ασχολείται με τη διάθεση και φύλαξη φαρμακευτικών και παραφαρμακευτικών ιδιοσκευασμάτων, με τον έλεγχο και εκτέλεση ιατρικών συνταγών, με την παροχή οδηγιών, συμβουλευτικής και εκπαίδευσης σε θέματα που σχετίζονται με τα φάρμακα και τη χρήση τους, με την παρακολούθηση της συμμόρφωσης των ασθενών στη φαρμακευτική τους αγωγή και με την πραγματοποίηση ιατρικών πράξεων που δύνανται να εκτελεστούν στο χώρο του φαρμακείου. Τέλος, διαδραματίζει σημαντικό ρόλο στην πρόληψη ασθενειών, στην έγκαιρη διάγνωση νόσων και στην παροχή Πρώτων Βοηθειών, αν χρειαστεί. Συνήθως είναι ελεύθερος επαγγελματίας, όμως μπορεί να απασχοληθεί και ως μισθωτός.
Ο κλινικός φαρμακοποιός προωθεί	την ορθολογική χρήση των φαρμάκων	και των φαρμακευτικών συσκευών που προορίζονται για ανθρώπινη χρήση, μεριμνώντας για την αύξηση της κλινικής τους αποτελεσματικότητας και την ελαχιστοποίηση του κινδύνου εμφάνισης παρενεργειών, με ταυτόχρονη ελαχιστοποίηση των αντίστοιχων δαπανών. Οι κλινικοί φαρμακοποιοί 	εργάζονται σε δημόσια	και ιδιωτικά νοσοκομεία, σε	κλινικές,	 σε ιδιωτικά φαρμακεία ή/και οπουδήποτε αλλού συνταγογραφούνται και χρησιμοποιούνται φάρμακα. Ο κλινικός φαρμακοποιός μπορεί να συμβάλλει σε θέματα:
Υποειδικότητες της κλινικής φαρμακευτικής που έχουν παρουσιάσει ιδιαίτερη ανάπτυξη σε ορισμένες χώρες αποτελούν ο ογκολόγος φαρμακοποιός, ο φαρμακοποιός επειγόντων περιστατικών, ο φαρμακοποιός λοιμώξεων, ο φαρμακοποιός στη μονάδα εντατικής θεραπείας κλπ.
Ο βιομηχανικός / ερευνητής φαρμακοποιός ασχολείται με την ανακάλυψη, το σχεδιασμό, τη σύνθεση και ταυτοποίηση βιολογικώς δραστικών ενώσεων, τη μελέτη του μεταβολισμού τους, τη διευκρίνηση του μηχανισμού δράσης τους σε μοριακό επίπεδο και την ανεύρεση σχέσεων μοριακής δομής και φαρμακολογικής δράσης
Πεδία δραστηριοποίησης
Η ενασχόληση  των  φαρμακοποιών  με  τα  φάρμακα  μπορεί  να  είναι  στην  έρευνα  και ανάπτυξη, στο σχεδιασμό,στην ανακάλυψη, στην παραγωγή, στη μορφοποίηση, στον έλεγχο  ποιότητας,  στη  φύλαξη  και  διανομή,  στην  ενημέρωση,  στη  διάθεση,  στον κλινικό  έλεγχο  επιπέδων  φαρμάκου  και  μεταβολιτών τους  σε  βιολογικά  υγρά,  στην εκπαίδευση.
Οι ειδικότητες και τα πεδία υπευθυνότητας των φαρμακοποιών σήμερα είναι:
Παραπομπές
Κατηγορία:Φαρμακευτική Κατηγορία:Υγεία
Χιονοδρομία αντοχής
Το σκι αντοχής ή σκι ανώμαλου δρόμου είναι ένα είδος σκι όπου οι σκιέρ στηρίζονται στη δική τους μετακίνηση για να κινούνται πάνω σε χιονοσκεπές έδαφος αντί να χρησιμοποιούν ανελκυστήρες σκι ή άλλες μορφές βοήθειας. Ασκείται ευρέως ως αθλητική και ψυχαγωγική δραστηριότητα. Ωστόσο, ορισμένοι εξακολουθούν να το χρησιμοποιούν ως μέσο μεταφοράς. Οι παραλλαγές του σκι αντοχής προσαρμόζονται σε ένα εύρος εδάφους που εκτείνεται σε ανεξερεύνητα, μερικές φορές ορεινά, περιποιημένα εδάφη ειδικά σχεδιασμένα για το άθλημα.
Κοστερμάνο σουλ Γκάρντα
Το Κοστερμάνο σουλ Γκάρντα (ιταλικά: Costermano sul Garda) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Τέα φον Χάρμπου
thumb|right|350px|Ο Φριτς Λανγκ και η Τέα φον Χάρμπου στο σαλόνι του σπιτιού τους στο Βερολίνο. 1923 ή 1924. Φωτογραφία του [[Waldemar Titzenthaler.]] Η Τέα Γκαμπριέλε φον Χάρμπου (Thea Gabriele von Harbou, 27 Δεκεμβρίου 1888 - 1 Ιουλίου 1954) ήταν Γερμανίδα ηθοποιός του θεάτρου, σεναριογράφος και συγγραφέας.
Γεννήθηκε στο Τάουπερλιτς. Σεναριογράφησε αρκετά έργα του βωβού κινηματογράφου και ανέλαβε την σκηνοθεσία σε δύο έργα. Όπως και η Λένι Ρίφενσταλ είναι μια από τις σημαντικότερες γυναικείες μορφές του γερμανικού κινηματογράφου της εποχής του μεσοπολέμου. Πέθανε στο Βερολίνο.
Εξωτερικοί σύνδεσμοι
Κατηγορία:Γερμανοί συγγραφείς Κατηγορία:Γερμανοί σεναριογράφοι Κατηγορία:Γερμανίδες ηθοποιοί θεάτρου Κατηγορία:Γερμανίδες ηθοποιοί κινηματογράφου Κατηγορία:Γερμανίδες ηθοποιοί βωβών ταινιών Κατηγορία:Γερμανοί σκηνοθέτες κινηματογράφου
Φηροστεφάνι Θήρας
Το Φηροστεφάνι είναι παλιό χωριό βόρεια των Φηρών, της πρωτεύουσας της Σαντορίνης, το οποίο σήμερα έχει συνενωθεί με αυτά και αποτελεί συνοικισμό τους. Το όνομά του σημαίνει «στεφάνι των Φηρών» και οφείλεται στην υψομετρική του θέση σε σχέση με τα υπόλοιπα Φηρά. Χαρακτηρίζεται από τα παραδοσιακά σπίτια, τα στενά σοκάκια και τη θέα προς το ηφαίστειο.
Εικόνες από το Φηροστεφάνι
Κατηγορία:Χωριά της Σαντορίνης
Κυθήριος ποταμός
Ο Κυθήριος ή Κύθηρος, όπως αναφερόταν στην αρχαιότητα, είναι μικρός ποταμός της Ηλείας ένας από τους παραποτάμους του Αλφειού.
Μετά την ίδρυση του Ελληνικού κράτους και την σύσταση των πρώτων Δήμων του, στην περιοχή της Ηλείας και συγκεκριμένα γύρω από τον ποταμό Κυθήριο, δημιουργήθηκε ο Δήμος Κυθηρίων {περιελάμβανε τα χωριά: Στρέφι, Σμίλα, Ηράκλεια (Μπρούμα), Πουρνάρι, Κριεκούκι (Πελόπιο), Πλάτανος, Καυκωνία (Καυκανιά), Φλόκα, Δρούβα}.
Πηγές
Κατηγορία:Ποταμοί της Ηλείας Κατηγορία:Παραπόταμοι του Αλφειού
Ντολτσέ
Το Ντολτσέ (ιταλικά: Dolcè) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Αντώνης Σιτράς
Ο Αντώνης Σιτράς (1899-1951) ήταν Έλληνας δικηγόρος και πολιτικός από τη Λάρισα. Το 1945 και το 1946 υπηρέτησε στο αξίωμα του δημάρχου Λαρισαίων.
Βιογραφικά στοιχεία
Γεννήθηκε στη Χάλκη της Λάρισας. Προτού ασχοληθεί με τα κοινά ασχολήθηκε με τη δημοσιογραφία και τη δικηγορία. Το 1922 ήταν διευθυντής της εφημερίδας "Ελευθερία".
Το 1945 ανέλαβε δήμαρχος Λάρισας με την επαναφορά της διάταξης "περί Διοικούσας Επιτροπής του Δήμου". Κατά τη δημαρχία του ασχολήθηκε με τη συστηματική δεντροφύτευση της πόλης και εκτελέστηκαν πλήθος δημοτικών έργων. Στις 20 Μαΐου 1945 παραιτήθηκε για λόγους υγείας και τον Αύγουστο του ίδιου χρόνου αντικαταστάθηκε από το Στυλιανό Αστεριάδη, ο οποίος είχε παυθεί από το ΕΑΜ. Στις αρχές του 1946 ο Σιτράς επέστρεψε στη θέση του δημάρχου καθώς η υγεία του παρουσίασε κάποια βελτίωση και παραιτήθηκε οριστικά το Μάρτιο του 1946.
Ο Σιτράς εξελέγη βουλευτής Λαρίσης με την ΕΠΕΚ στις εκλογές του 1950. Πέθανε όντας εν ενεργεία βουλευτής (την ίδια ημέρα με τον Ιωάννη Σοφιανόπουλο) και κηδεύτηκε στις 29 Ιουλίου 1951 στο Α΄ Νεκροταφείο. Τη θέση του Σιτρά στη Βουλή κατέλαβε ο επιλαχών Άγγελος Οικονομίδης.
Παραπομπές
Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές Λάρισας Κατηγορία:Έλληνες δικηγόροι Κατηγορία:Δήμαρχοι Λαρισαίων
Α.Σ. Ολυμπιάδα Λάρισας
Ο Αθλητικός Σύλλογος Ολυμπιάδα Λάρισας είναι ελληνικός αθλητικός σύλλογος που δραστηριοποιείται στην πόλη της Λάρισας, στον ομώνυμο νομό, όπου και βρίσκεται η έδρα του, το Εθνικό Αθλητικό Κέντρο Λάρισας. Επίσημο έτος ίδρυσής του είναι το 1986 και αγωνίζεται με χρώματα το πράσινο και το λευκό. Διαθέτει τμήματα αποκλειστικά καλαθοσφαίρισης.
Ιστορικά στοιχεία
Το τμήμα γυναικείας καλαθοσφαίρισης του συλλόγου ξεκίνησε την πορεία του το 1986 συμμετέχοντας στο τοπικό πρωτάθλημα που διοργανώνει η Ε.Σ.ΚΑ.Θ. Στα πλαίσια του συγκεκριμένου θεσμού έχει κατακτήσει την πρώτη θέση της βαθμολογίας τρεις συνολικά φορές και συγκεκριμένα κατά τις περιόδους 1992–93 · 2001–02 · 2003–04.
Κατά την ενδιάμεση αγωνιστική περίοδο 2002-03 η ομάδα της Λάρισας αγωνίστηκε στον Όμιλο Βορρά της Β' Εθνικής Κατηγορίας. Έχοντας καταταγεί στην 9η θέση από τις 12 ομάδες του ομίλου, δεν συμπεριλήφθη στις ομάδες που την επόμενη χρονιά συμμετείχαν στην Α2 Εθνική Κατηγορία υπό τη νέα της μορφή, μετά την κατάργηση της Β' Εθνικής.
Από τον Οκτώβριο του 2004 μέχρι και τον Απρίλιο του 2008 η Ολυμπιάδα έλαβε μέρος στο Πρωτάθλημα της Α2 Εθνικής Κατηγορίας. Κατά την αγωνιστική περίοδο 2004-05, συγκεκριμένα, ολοκλήρωσε τις αγωνιστικές της υποχρεώσεις στην 10η θέση της βαθμολογίας, παραμένοντας στην κατηγορία. Την επόμενη χρονιά, 2005-06, σκαρφάλωσε στην 9η θέση, σε σύνολο δύο περισσότερων ομάδων από την προηγούμενη περίοδο. Το τέλος της περιόδου 2006-07 βρήκε το σύλλογο στην 6η θέση του ομίλου του. Τέλος, η αγωνιστική περίοδος 2007-08 είχε ευτυχή κατάληξη για την ομάδα, η οποία με την κατάκτηση της δεύτερης θέσης του Ομίλου Βορρά κέρδισε το δικαίωμα συμμετοχής στην Α1 Εθνική Κατηγορία.
Αγωνιζόμενη εκεί, κατά την αγωνιστική περίοδο 2008-09 η Ολυμπιάδα τερμάτισε στη 10η θέση, μόλις μία πάνω από τη ζώνη του υποβιβασμού, πετυχαίνοντας την παραμονή της στην κατηγορία. Στα πλαίσια του θεσμού του Κυπέλλου Ελλάδος αποκλείστηκε στη Γ' Φάση γνωρίζοντας την ήττα από την ομάδα της Φ.Ε.Α. με σκορ 70-65. Την επόμενη περίοδο, 2009-10, στην τελική βαθμολογική κατάταξη η ομάδα της Λάρισας κατέλαβε τη 12η θέση, με αποτέλεσμα τον υποβιβασμό της στην Α2 Εθνική το επόμενο φθινόπωρο. Στους αγώνες του Κυπέλλου έφτασε μέχρι την φάση των προημιτελικών, όπου και αποκλείστηκε από τον Απόλλωνα Πτολεμαΐδας με σκορ 75-65.
Κατά την επόμενη αγωνιστική περίοδο, 2010-11, η ομάδα συμμετείχε και πάλι στο Πρωτάθλημα της Α2 Εθνικής καταλαμβάνοντας την 8η θέση του Ομίλου Βορρά. Στο Κύπελλο δήλωσε αδυναμία συμμετοχής στον προγραμματισμένο αγώνα για την πρεμιέρα του θεσμού με αποτέλεσμα να αποκλειστεί και να κατοχυρωθεί ο πρώτος της αγώνας με σκορ 20-0 στην ομάδα της Μ.Ε.Ν.Τ.
Την περίοδο 2011-12 η Ολυμπιάδα ξεκίνησε κανονικά στην Α2 Εθνική, ωστόσο τον Ιανουάριο με ανακοίνωσή της αποχώρησε επισήμως από το Πρωτάθλημα, με αποτέλεσμα όλοι οι υπόλοιποι αγώνες της να ματαιωθούν και να κατοχυρωθούν υπέρ των εκάστοτε αντιπάλων της με σκορ 20-0. Στα πλαίσια του Κυπέλλου Ελλάδος η ομάδα αποσύρθηκε κατά την 3η Αγωνιστική της Α' Φάσης με αποτέλεσμα να αποκλειστεί και να κατοχυρωθεί ο αγώνας με σκορ 20-0 στην ομάδα των Τιτάνων Δράμας.
Αγωνιστική περίοδος 2012-13
Κατά την αγωνιστική περίοδο 2012-13, ο Α.Σ. Ολυμπιάδα Λάρισας λαμβάνει μέρος στο Πρωτάθλημα της Α' Κατηγορίας Γυναικών της Ε.Σ.ΚΑ.Θ.
Έδρα του συλλόγου είναι το Ε.Α.Κ. Λάρισας (Κλειστό Αλκαζάρ). Πρόεδρος του συλλόγου είναι ο Νίκος Γεωργόπουλος. Καθήκοντα προπονήτριας διατηρεί η Λιάνα Γεωργοπούλου.
Παραπομπές
Κατηγορία:Αθλητικοί σύλλογοι Λάρισας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Θ. Κατηγορία:Ιδρύσεις αθλητικών συλλόγων το 1986 Κατηγορία:Ιδρύσεις ομάδων καλαθοσφαίρισης το 1986
Δήμος Φρε
Ο δήμος περιλάμβανε 5 δημοτικά διαμερίσματα:
Ερμπέτσο
Το Ερμπέτσο (ιταλικά: Erbezzo) είναι ιταλικός δήμος στην Επαρχία της Βερόνας, στην περιφέρεια του Βένετου.
Τέλεμαρκ σκι
Το Τέλεμαρκ σκι είναι μια τεχνική σκι που συνδυάζει στοιχεί από το Αλπικό σκι και το Βορινό σκι. Πήρε την ονομασία του από την περιοχή Τέλεμαρκ της Νορβηγίας.
Ερμπέτσο
Παραπομπές
Κατηγορία:Δήμοι της Επαρχίας της Βερόνας
Τέλεμαρκ σκι
Παραπομπές
Κατηγορία:Χειμερινά αθλήματα
Παλαιοχώρι Αλιφείρας Ηλείας
Το Παλαιοχώρι Αλιφείρας είναι μικρός πεδινός οικισμός της Πελοποννήσου στην Περιφερειακή Ενότητα Ηλείας  σε υψόμετρο 136 μέτρα. Βρίσκεται σε απόσταση 26 χλμ. Α. από τα Κρέστενα (έδρα του δήμου) και 37 χλμ. Δ. από την Ανδρίτσαινα ενώ στα βόρεια του χωριού περνάει ο ποταμός Αλφειός. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Ζάχας. Σύμφωνα με το Σχέδιο Καλλικράτης, μαζί με τις Αμυγδαλιές, τις Κάτω Αμυγδαλιές, τον Άγιο Ηλία, το Κεραμίδι και την Κράνα αποτελούν την τοπική κοινότητα Αμυγδαλεών που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 απογράφησαν 14 κάτοικοι.
Σημείωση
Στην Ηλεία υπάρχουν οι συνώνυμοι οικισμοί Παλαιοχώρι Ζαχάρως και Παλαιοχώρι Γαστούνης.